मन्दिर की ध्वजा केसरिया अथवा भगवा रंग की होती है. भगवा रंग ईश्वरीय सत्ता का द्योतक है. भगवा सेवा, त्याग और वीरता का प्रतीक है. सेवा ईश्वर की, ईश्वर के रूप में दुःख दारिद्र्य की, और संवेदना की. त्याग के भाव में फलित ग्रहण करके लोलुपता और सँग्रह से मुक्त हो कर सन्तोष को परमसुख के रूप में अंगीकार कर प्रसन्नता से जीवनयापन करना है. वीरता के भाव में अन्यायी से न्याय की रक्षा करते हुए, धर्म की स्थापना-पुनर्स्थापना करना है. आत्मरक्षा के साथ दुर्बल की रक्षा के लिये सबल को शस्त्र भी उठाना पड़े तो मान्य है किन्तु आततायी बन के स्वयं सबल होते हुए निर्बल को सताना, उन पर प्रहार करना, उनका धन-मान-स्त्री हरण करना विधर्मियों के लक्षण हैं.